Un grup criminal organizat, acuzat de peste 60 de crime în Europa în ultimul deceniu a fost destructurat, a declarat vineri poliția elenă.
Peste 39 de persoane, în principal din Serbia și Muntenegru, dar și din Albania și România, au fost identificate sub suspiciunea de a participa la o organizația criminală, potrivit documentelor judecătorești, iar aproximativ 17 se află în închisoare în Serbia, Muntenegru și Turcia, potrivit swissinfo.
"Clanul Kotor", înființat în 2010 în Muntenegru și implicat în traficul de droguri din întreaga lume, s-a împărțit în două grupuri rivale, Kavac și Skaljari, în 2014, după o dispută privind o operațiune de trafic de droguri eșuată din Spania.
"Războiul dintre cele două grupuri a dus la cel puțin 60 de crime în toată Europa", a declarat șeful poliției din Atena, Fotios Douitsis.
Patru membri, din Serbia și Muntenegru, au sosit în Grecia în 2019 în căutarea unei ascunzătoare. Ei au fost uciși un an mai târziu de membrii grupului rival, a spus poliția greacă.
Atunci când Grecia a cerut ajutor de la Serbia și de la Europol, agenția europeană de aplicare a legii a stabilit că membrii bandei foloseau o aplicație pentru a trimite mesaje criptate care s-ar autodistruge automat.
Europol și poliția din Franța, Țările de Jos și Belgia au organizat o operațiune pentru a avea acces la aplicație și au găsit acolo dovezi legate de crimele din Grecia.